CELEX: 32009L0077
Language: el
Date: 2009-07-01 00:00:00
Title: Οδηγία 2009/77/ΕΚ της Επιτροπής, της 1ης Ιουλίου 2009 , για τροποποίηση της οδηγίας 91/414/ΕΟΚ του Συμβουλίου ώστε να καταχωριστούν οι ουσίες chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron ως δραστικές ουσίες (Κείμενο που παρουσιάζει ενδιαφέρον για τον ΕΟΧ)

2.7.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 172/23
            
         
      ΟΔΗΓΊΑ 2009/77/ΕΚ ΤΗΣ ΕΠΙΤΡΟΠΉΣ
   
   της 1ης Ιουλίου 2009
   για τροποποίηση της οδηγίας 91/414/ΕΟΚ του Συμβουλίου ώστε να καταχωριστούν οι ουσίες chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron ως δραστικές ουσίες
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:
   
               (1)
            
            
               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει τις ουσίες chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron.
            
         
               (2)
            
            
               Για τις εν λόγω δραστικές ουσίες αξιολογήθηκαν οι επιπτώσεις στην ανθρώπινη υγεία και το περιβάλλον, σύμφωνα με τις διατάξεις που θεσπίζονται στους κανονισμούς (ΕΚ) αριθ. 451/2000 και (ΕΚ) αριθ. 1490/2002, για μια σειρά χρήσεων που προτάθηκαν από τους κοινοποιούντες. Επιπλέον, οι εν λόγω κανονισμοί ορίζουν τα κράτη μέλη-εισηγητές που πρέπει να υποβάλουν τις σχετικές εκθέσεις αξιολόγησης και συστάσεις στην Ευρωπαϊκή Αρχή για την Ασφάλεια των Τροφίμων (ΕΑΑΤ) σύμφωνα με το άρθρο 10 παράγραφος 1 του κανονισμού (ΕΚ) αριθ. 1490/2002. Για τις ουσίες chlorsulfuron και cyromazine, κράτος μέλος-εισηγητής ορίστηκε η Ελλάδα και όλες οι σχετικές πληροφορίες υποβλήθηκαν στις 27 Ιουλίου 2007 και στις 31 Αυγούστου 2007. Για τις ουσίες dimethachlor και penconazole κράτος μέλος-εισηγητής ορίστηκε η Γερμανία και όλες οι σχετικές πληροφορίες υποβλήθηκαν στις 2 Μαΐου 2007 και στις 19 Ιουνίου 2007 αντίστοιχα. Για την ουσία etofenprox κράτος μέλος-εισηγητής ορίστηκε η Ιταλία και όλες οι σχετικές πληροφορίες υποβλήθηκαν στις 15 Ιουλίου 2005. Για την ουσία lufenuron κράτος μέλος-εισηγητής ορίστηκε η Πορτογαλία και όλες οι σχετικές πληροφορίες υποβλήθηκαν στις 20 Σεπτεμβρίου 2006. Για την ουσία tri-allate κράτος μέλος-εισηγητής ορίστηκε το Ηνωμένο Βασίλειο και όλες οι σχετικές πληροφορίες υποβλήθηκαν στις 6 Αυγούστου 2007. Για την ουσία triflusulfuron κράτος μέλος-εισηγητής ορίστηκε η Γαλλία και όλες οι σχετικές πληροφορίες υποβλήθηκαν στις 26 Ιουλίου 2007.
            
         
               (3)
            
            
               Οι εκθέσεις αξιολόγησης εξετάστηκαν στο πλαίσιο ανασκόπησης από ομοτίμους από τα κράτη μέλη και την ΕΑΑΤ και υποβλήθηκαν στην Επιτροπή στις 26 Νοεμβρίου 2008 για την ουσία chlorsulfuron, στις 17 Σεπτεμβρίου 2008 για τις ουσίες cyromazine και dimethachlor, στις 19 Δεκεμβρίου 2008 για την ουσία etofenprox, στις 30 Σεπτεμβρίου 2008 για τις ουσίες lufenuron και triflusulfuron, στις 25 Σεπτεμβρίου 2008 για την ουσία penconazole και στις 26 Σεπτεμβρίου 2008 για την ουσία tri-allate με τη μορφή επιστημονικών εκθέσεων της ΕΑΑΤ (4). Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 26 Φεβρουαρίου 2009 με τη μορφή εκθέσεων ανασκόπησης της Επιτροπής για τις ουσίες chlorsulfuron, cyromazine, dimethachlor, lufenuron, penconazole, tri-allate και triflusulfuron και στις 13 Μαρτίου 2009 για την ουσία etofenprox.
            
         
               (4)
            
            
               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν τις ουσίες chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron μπορεί να αναμένεται ότι πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στις εκθέσεις ανασκόπησης της Επιτροπής. Συνεπώς, είναι σκόπιμο να καταχωριστούν αυτές οι δραστικές ουσίες στο παράρτημα I, ώστε να εξασφαλιστεί ότι, σε όλα τα κράτη μέλη, οι εγκρίσεις φυτοπροστατευτικών προϊόντων που περιέχουν τις εν λόγω δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.
            
         
               (5)
            
            
               Με την επιφύλαξη αυτού του συμπεράσματος, κρίνεται σκόπιμο να ληφθούν περισσότερες πληροφορίες σχετικά με ορισμένα ειδικά σημεία. Το άρθρο 6 παράγραφος 1 της οδηγίας 91/414/ΕΟΚ ορίζει ότι η καταχώριση μιας δραστικής ουσίας στο παράρτημα I ενδέχεται να υπόκειται σε προϋποθέσεις. Επομένως, για τις ουσίες lufenuron, dimethachlor και chlorsulfuron οι κοινοποιούντες πρέπει να υποβάλουν περαιτέρω πληροφορίες σχετικά με το χημικό προσδιορισμό των δραστικών ουσιών όπως παρασκευάζονται. Επιπλέον, για τις ουσίες cyromazine και penconazole οι κοινοποιούντες είναι σκόπιμο να πρέπει να υποβάλουν περαιτέρω πληροφορίες για την τύχη και τη συμπεριφορά του μεταβολίτη εδάφους NOA 435343 (για την ουσία cyromazine) και U1 (για την ουσία penconazole) και σχετικά με τον κίνδυνο για τους υδρόβιους οργανισμούς. Επίσης, είναι σκόπιμο όσον αφορά την ουσία tri-allate ο κοινοποιών να πρέπει να υποβάλει περαιτέρω πληροφορίες σχετικά με τον πρωτογενή φυτικό μεταβολισμό, την τύχη και τη συμπεριφορά του μεταβολίτη εδάφους διισοπρoπυλαμίνη, την πιθανότητα βιομεγέθυνσης στις τροφικές αλυσίδες των υδρόβιων οργανισμών, τον κίνδυνο για τα ιχθυοφάγα θηλαστικά και τον μακροπρόθεσμο κίνδυνο για τους γεωσκώληκες. Είναι, ακόμη, σκόπιμο για την ουσία etofenprox ο κοινοποιών να πρέπει να υποβάλει περαιτέρω πληροφορίες σχετικά με τον κίνδυνο για τους υδρόβιους οργανισμούς, συμπεριλαμβανομένου του κινδύνου για τους οργανισμούς που ζουν στα ιζήματα, αναλυτικές μελέτες σχετικά με την πιθανότητα ενδοκρινικής διαταραχής στους υδρόβιους οργανισμούς (μελέτη για το συνολικό κύκλο ζωής των ψαριών) και τη βιομεγέθυνση. Τέλος, για τις ουσίες dimethachlor, chlorsulfuron και triflusulfuron οι κοινοποιούντες πρέπει να υποβάλουν περαιτέρω πληροφορίες σχετικά με την τοξικότητα των μεταβολιτών στην περίπτωση που η ουσία κατατάσσεται ως καρκινογόνος της κατηγορίας 3.
            
         
               (6)
            
            
               Πριν από την καταχώριση μιας δραστικής ουσίας στο παράρτημα I, πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.
            
         
               (7)
            
            
               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν τις ουσίες chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, καθώς και οι συναφείς όροι που καθορίζονται στο παράρτημα I. Τα κράτη μέλη πρέπει να τροποποιήσουν, να αντικαταστήσουν ή να ανακαλέσουν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την παραπάνω προθεσμία, πρέπει να προβλεφθεί μεγαλύτερη χρονική περίοδος για την υποβολή και την αξιολόγηση του πλήρους φακέλου του παραρτήματος ΙΙΙ για κάθε φυτοπροστατευτικό προϊόν ανά προβλεπόμενη χρήση, σύμφωνα με τις ενιαίες αρχές της οδηγίας 91/414/ΕΟΚ.
            
         
               (8)
            
            
               Η εμπειρία που αποκομίστηκε από προηγούμενες καταχωρίσεις, στο παράρτημα I της οδηγίας 91/414/ΕΟΚ, δραστικών ουσιών οι οποίες αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (5) έδειξε ότι ενδέχεται να προκύψουν δυσκολίες κατά την ερμηνεία των υποχρεώσεων των κατόχων των υπαρχουσών εγκρίσεων αναφορικά με την πρόσβαση σε δεδομένα. Επομένως, προκειμένου να αποφευχθούν περαιτέρω δυσκολίες, κρίνεται απαραίτητο να διασαφηνιστούν οι υποχρεώσεις των κρατών μελών, ιδίως η υποχρέωση επιβεβαίωσης του ότι ο κάτοχος μιας έγκρισης προσφέρει πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας. Εντούτοις, η εν λόγω διασαφήνιση δεν επιβάλλει νέες υποχρεώσεις στα κράτη μέλη ή στους κατόχους των αδειών, σε σχέση με τις οδηγίες που έχουν έως τώρα εκδοθεί για την τροποποίηση του παραρτήματος I.
            
         
               (9)
            
            
               Επομένως, είναι σκόπιμο να τροποποιηθεί αναλόγως η οδηγία 91/414/ΕΟΚ.
            
         
               (10)
            
            
               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα Ι της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 30 Ιουνίου 2010 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων, καθώς και πίνακα αντιστοιχίας μεταξύ αυτών και της παρούσας οδηγίας.
   Εφαρμόζουν τις διατάξεις αυτές από την 1η Ιουλίου 2010.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή ανακαλούν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν τις ουσίες chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron ως δραστικές ουσίες έως τις 30 Ιουνίου 2010.
   Έως την ημερομηνία αυτή, εξακριβώνουν, ειδικότερα, ότι πληρούνται οι όροι του παραρτήματος Ι της εν λόγω οδηγίας σχετικά με τις ουσίες chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron, με εξαίρεση αυτούς του τμήματος Β της καταχώρισης που αφορά τις εν λόγω δραστικές ουσίες και ότι ο κάτοχος της έγκρισης έχει στην κατοχή του ή έχει πρόσβαση σε φάκελο που πληροί τις απαιτήσεις που παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron είτε ως μόνη δραστική ουσία είτε μαζί με άλλες δραστικές ουσίες οι οποίες έχουν όλες καταχωριστεί στο παράρτημα I της οδηγίας 91/414/ΕΟΚ έως τις 31 Δεκεμβρίου 2009 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος πληροί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος Β της καταχώρισης στο παράρτημα Ι της εν λόγω οδηγίας σχετικά με τις ουσίες chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron αντίστοιχα. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από αυτή τη διαπίστωση, τα κράτη μέλη:
   
               α)
            
            
               σε περίπτωση που ένα προϊόν περιέχει chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron ως τη μόνη δραστική ουσία, κατά περίπτωση, τροποποιούν ή ανακαλούν την άδεια έως τις 30 Ιουνίου 2014 το αργότερο· ή
            
         
               β)
            
            
               σε περίπτωση που ένα προϊόν περιέχει chlorsulfuron, cyromazine, dimethachlor, etofenprox, lufenuron, penconazole, tri-allate και triflusulfuron ως μία από πολλές δραστικές ουσίες, κατά περίπτωση, τροποποιούν ή ανακαλούν την έγκριση έως τις 30 Ιουνίου 2014 ή έως την ημερομηνία που έχει οριστεί για μια τέτοια τροποποίηση ή ανάκληση στην αντίστοιχη οδηγία ή οδηγίες με τις οποίες καταχωρίστηκε η σχετική ουσία ή ουσίες στο παράρτημα Ι της οδηγίας 91/414/ΕΟΚ, εφόσον η τελευταία είναι μεταγενέστερη.
            
         Άρθρο 4
   Η παρούσα οδηγία αρχίζει να ισχύει την 1η Ιανουαρίου 2010.
   Άρθρο 5
   Η παρούσα οδηγία απευθύνεται στα κράτη μέλη.
   
      Βρυξέλλες, 1 Ιουλίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 230 της 19.08.1991, σ. 1.
   
      (2)  ΕΕ L 55 της 29.02.2000, σ. 25.
   
      (3)  ΕΕ L 224 της 21.8.2002, σ. 23.
   
      (4)  EFSA Scientific Report (2008) 201, Conclusion regarding the peer review of the pesticide risk assessment of the active substance chlorsulfuron (οριστικοποιήθηκε στις 26 Νοεμβρίου 2008).
   EFSA Scientific Report (2008) 168, Conclusion regarding the peer review of the pesticide risk assessment of the active substance cyromazine (οριστικοποιήθηκε στις 17 Σεπτεμβρίου 2008).
   EFSA Scientific Report (2008) 169, Conclusion regarding the peer review of the pesticide risk assessment of the active substance dimethachlor (οριστικοποιήθηκε στις 17 Σεπτεμβρίου 2008).
   EFSA Scientific Report (2008) 213, Conclusion regarding the peer review of the pesticide risk assessment of the active substance etofenprox (οριστικοποιήθηκε στις 19 Δεκεμβρίου 2008).
   EFSA Scientific Report (2008) 189, Conclusion regarding the peer review of the pesticide risk assessment of the active substance lufenuron (οριστικοποιήθηκε στις 30 Σεπτεμβρίου 2008).
   EFSA Scientific Report (2008) 175, Conclusion regarding the peer review of the pesticide risk assessment of the active substance penconazole (οριστικοποιήθηκε στις 25 Σεπτεμβρίου 2008).
   EFSA Scientific Report (2008) 195, Conclusion regarding the peer review of the pesticide risk assessment of the active substance triflusulfuron (οριστικοποιήθηκε στις 30 Σεπτεμβρίου 2008).
   EFSA Scientific Report (2008) 181, Conclusion regarding the peer review of the pesticide risk assessment of the active substance tri-allate (οριστικοποιήθηκε στις 26 Σεπτεμβρίου 2008).
   
      (5)  ΕΕ L 366 της 15.12.1992, σ. 10.
   
      ΠΑΡΑΡΤΗΜΑ
      Η ακόλουθη καταχώριση προστίθεται στο τέλος του πίνακα του παραρτήματος I της οδηγίας 91/414/ΕΟΚ:
      
         
                     Αριθ.
                  
                  
                     Κοινή ονομασία, αριθμοί ταυτοποίησης
                  
                  
                     Ονομασία IUPAC
                  
                  
                     Καθαρότητα (1)
                     
                  
                  
                     Έναρξη ισχύος
                  
                  
                     Λήξη της καταχώρισης
                  
                  
                     Ειδικοί όροι
                  
               
                     «287
                  
                  
                     Chlorsulfuron
                     Αριθ. CAS 64902-72-3
                     Αριθ. CIPAC 391
                  
                  
                     
                        1-(2-χλωροφαινυλσουλφονυλο)-3-(4-μεθοξυ-6-μεθυλο-1,3,5-τριαζιν-2-υλ)ουρία
                     
                  
                  
                     ≥ 950 g/kg
                     Προσμείξεις:
                     2-Χλωροβενζοσουλφοναμίδιο (IN-A4097) 5 g/kg κατ’ ανώτατο όριο και
                     4-μεθοξυ-6-μεθυλο-1,3,5-τριαζιν-2-αμίνη (IN-A4098) 6 g/kg κατ’ ανώτατο όριο
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία chlorsulfuron, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 26 Φεβρουαρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 στην προστασία των υδρόβιων οργανισμών και των φυτών που δεν αποτελούν στόχο· όσον αφορά αυτούς τους προσδιορισμένους κινδύνους, εφαρμόζονται μέτρα άμβλυνσης του κινδύνου, όπως π.χ. οι ζώνες προστασίας, εφόσον κρίνεται σκόπιμο,
                              
                           
                                 —
                              
                              
                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά.
                              
                           Τα ενδιαφερόμενα κράτη μέλη
                     
                                 —
                              
                              
                                 εξασφαλίζουν ότι ο κοινοποιών υποβάλλει στην Επιτροπή περαιτέρω μελέτες σχετικά με τις προδιαγραφές έως την 1η Ιανουαρίου 2010.
                              
                           Εάν η ουσία chlorsulfuron έχει καταταχθεί ως καρκινογόνος στην κατηγορία 3 σύμφωνα με το σημείο 4.2.1. του παραρτήματος VI της οδηγίας 67/548/ΕΟΚ, τα ενδιαφερόμενα κράτη μέλη απαιτούν την υποβολή περαιτέρω πληροφοριών σχετικά με τη σημασία των μεταβολιτών IN-A4097, IN-A4098, IN-JJ998, IN-B5528 και IN-V7160 όσον αφορά τον καρκίνο και εξασφαλίζουν ότι ο κοινοποιών παρέχει τις πληροφορίες αυτές στην Επιτροπή σε διάστημα έξι μηνών από την κοινοποίηση της απόφασης κατάταξης που αφορά την εν λόγω ουσία.
                  
               
                     288
                  
                  
                     Cyromazine
                     Αριθ. CAS 66215-27-8
                     Αριθ. CIPAC 420
                  
                  
                     
                        N-κυκλοπροπυλο-1,3,5-τριαζινο-2,4,6-τριαμίνη
                     
                  
                  
                     ≥ 950 g/kg
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως εντομοκτόνο σε θερμοκήπια.
                     ΜΕΡΟΣ Β
                     Κατά την αξιολόγηση των αιτήσεων έγκρισης φυτοπροστατευτικών προϊόντων που περιέχουν cyromazine και προορίζονται για χρήσεις πλην των καλλιεργειών ντομάτας, ιδίως όσον αφορά την έκθεση των καταναλωτών, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν ότι παρέχονται τα απαραίτητα στοιχεία και πληροφορίες πριν από τη χορήγηση σχετικής έγκρισης.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία cyromazine, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 26 Φεβρουαρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 στην προστασία των υπογείων υδάτων, όταν η δραστική ουσία εφαρμόζεται σε περιοχές με ευαίσθητο έδαφος ή/ και κλιματικές συνθήκες,
                              
                           
                                 —
                              
                              
                                 στην προστασία των υδρόβιων οργανισμών,
                              
                           
                                 —
                              
                              
                                 στην προστασία των επικονιαστών.
                              
                           Στους όρους έγκρισης πρέπει να περιλαμβάνονται μέτρα άμβλυνσης του κινδύνου, όπου χρειάζεται.
                     Τα ενδιαφερόμενα κράτη μέλη απαιτούν την υποβολή περαιτέρω πληροφοριών σχετικά με την τύχη και τη συμπεριφορά του μεταβολίτη εδάφους NOA 435343 και σχετικά με τον κίνδυνο για τους υδρόβιους οργανισμούς. Πρέπει να διασφαλίσουν ότι ο κοινοποιών, κατόπιν αιτήματος του οποίου η cyromazine καταχωρίστηκε στο παρόν παράρτημα, παρέχουν τις εν λόγω πληροφορίες στην Επιτροπή το αργότερο ως τις 31 Δεκεμβρίου 2011.
                  
               
                     289
                  
                  
                     Dimethachlor
                     Αριθ. CAS 50563-36-5
                     Αριθ. CIPAC 688
                  
                  
                     
                        2-χλωρο-N-(2-μεθοξυαιθυλ)ακετο-2',6'-ξυλιδίδιο
                     
                  
                  
                     ≥ 950 g/kg
                     Πρόσμειξη 2,6-διμεθυλανιλίνη: 0,5 g/kg κατ’ ανώτατο όριο
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο σε μέγιστη εφαρμογή 1,0 kg/ha μόνο κάθε τρία χρόνια στον ίδιο αγρό.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία dimethachlor, και ιδίως τα προσαρτήματα I και II, όπως οριστικοποιήθηκαν στο πλαίσιο της μόνιμης επιτροπής για την τροφική αλυσίδα και την υγεία των ζώων στις 26 Φεβρουαρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 στην ασφάλεια των χειριστών και να εξασφαλίζουν ότι οι όροι χρήσης προβλέπουν τη χρήση κατάλληλου εξοπλισμού ατομικής προστασίας,
                              
                           
                                 —
                              
                              
                                 στην προστασία των υδρόβιων οργανισμών και των φυτών που δεν αποτελούν στόχο· όσον αφορά αυτούς τους προσδιορισμένους κινδύνους, εφαρμόζονται μέτρα άμβλυνσης του κινδύνου, όπως π.χ. οι ζώνες προστασίας, εφόσον κρίνεται σκόπιμο,
                              
                           
                                 —
                              
                              
                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά.
                              
                           Στις προϋποθέσεις έγκρισης πρέπει να περιλαμβάνονται μέτρα άμβλυνσης του κινδύνου και πρέπει να εφαρμόζονται, κατά περίπτωση, προγράμματα παρακολούθησης για την επαλήθευση τυχόν μόλυνσης των υπόγειων υδάτων από τους μεταβολίτες CGA 50266, CGA 354742, CGA 102935 και SYN 528702 σε ευπαθείς περιοχές.
                     Τα ενδιαφερόμενα κράτη μέλη
                     
                                 —
                              
                              
                                 εξασφαλίζουν ότι ο κοινοποιών υποβάλλει στην Επιτροπή περαιτέρω μελέτες σχετικά με τις προδιαγραφές έως την 1η Ιανουαρίου 2010.
                              
                           Εάν η ουσία dimethachlor έχει καταταχθεί ως καρκινογόνος στην κατηγορία 3 σύμφωνα με το σημείο 4.2.1. του παραρτήματος VI της οδηγίας 67/548/ΕΟΚ, τα ενδιαφερόμενα κράτη μέλη απαιτούν την υποβολή περαιτέρω πληροφοριών σχετικά με τη σημασία των μεταβολιτών CGA 50266, CGA 354742, CGA 102935 και SYN 528702 όσον αφορά τον καρκίνο και εξασφαλίζουν ότι ο κοινοποιών παρέχει τις πληροφορίες αυτές στην Επιτροπή σε διάστημα έξι μηνών από την κοινοποίηση αυτής της απόφασης για την κατάταξη της συγκεκριμένης ουσίας.
                  
               
                     290
                  
                  
                     Etofenprox
                     Αριθ. CAS 80844-07-1
                     Αριθ. CIPAC 471
                  
                  
                     
                        2-(4-αιθοξυφαινυλ)-2-μεθυλοπροπυλ 3-φαινοξυβενζύλαιθέρας
                     
                  
                  
                     ≥ 980 g/kg
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως εντομοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία etofenprox, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 26 Φεβρουαρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 στην ασφάλεια των χειριστών και των εργαζομένων και να εξασφαλίζουν ότι οι όροι χρήσης προβλέπουν τη χρήση κατάλληλου εξοπλισμού ατομικής προστασίας,
                              
                           
                                 —
                              
                              
                                 στην προστασία των υδρόβιων οργανισμών· όσον αφορά αυτούς τους προσδιορισμένους κινδύνους, εφαρμόζονται μέτρα άμβλυνσης του κινδύνου, όπως π.χ. οι ζώνες προστασίας, εφόσον κρίνεται σκόπιμο,
                              
                           
                                 —
                              
                              
                                 στην προστασία των υδάτων και των μη στοχευόμενων αρθρόποδων. όσον αφορά αυτούς τους προσδιορισμένους κινδύνους, εφαρμόζονται μέτρα άμβλυνσης του κινδύνου, όπως π.χ. οι ζώνες προστασίας, εφόσον κρίνεται σκόπιμο.
                              
                           Το ενδιαφερόμενο κράτος μέλος
                     
                                 —
                              
                              
                                 εξασφαλίζει ότι ο κοινοποιών υποβάλλει στην Επιτροπή περαιτέρω πληροφορίες σχετικά με τον κίνδυνο για τους υδρόβιους οργανισμούς, συμπεριλαμβανομένου του κινδύνου για τους οργανισμούς που ζουν στα ιζήματα και τη βιομεγέθυνση,
                              
                           
                                 —
                              
                              
                                 εξασφαλίζει την υποβολή περαιτέρω μελετών σχετικά με την πιθανότητα ενδοκρινικής διαταραχής στους υδρόβιους οργανισμούς (μελέτη για το συνολικό κύκλο ζωής των ψαριών).
                              
                           Τα ενδιαφερόμενα κράτη μέλη εξασφαλίζουν ότι οι κοινοποιούντες υποβάλλουν τέτοιου είδους μελέτες στην Επιτροπή έως την 31η Δεκεμβρίου 2011.
                  
               
                     291
                  
                  
                     Lufenuron
                     Αριθ. CAS 103055-07-8
                     Αριθ. CIPAC 704
                  
                  
                     
                        (RS)-1-[2,5-διχλωρο-4-(1,1,2,3,3,3-εξαφθορο-προποξυ)-φαινυλο]-3-(2,6-διφθοροβενζοϋλ)-ουρία
                     
                  
                  
                     ≥ 970 g/kg
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται ως εντομοκτόνο μόνο σε εσωτερικούς χώρους ή σε εξωτερικούς δολωματικούς σταθμούς.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία lufenuron, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 26 Φεβρουαρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 στον υψηλό βαθμό ανθεκτικότητας στο περιβάλλον και υψηλό βαθμό κινδύνου βιοσυσσώρευσης και εξασφαλίζουν ότι η χρήση της ουσίας lufenuron δεν έχει μακροπρόθεσμες αρνητικές συνέπειες στους μη στοχευόμενους οργανισμούς,
                              
                           
                                 —
                              
                              
                                 στην προστασία των πτηνών, των θηλαστικών, των μη στοχευόμενων οργανισμών του εδάφους, των μελισσών, των μη στοχευόμενων αρθρόποδων, των επιφανειακών υδάτων και των υδρόβιων οργανισμών σε ευάλωτες καταστάσεις.
                              
                           Τα ενδιαφερόμενα κράτη μέλη
                     
                                 —
                              
                              
                                 εξασφαλίζουν ότι ο κοινοποιών υποβάλλει στην Επιτροπή περαιτέρω μελέτες σχετικά με τις προδιαγραφές έως την 1η Ιανουαρίου 2010.
                              
                           
               
                     292
                  
                  
                     Penconazole
                     Αριθ. CAS 66246-88-6
                     Αριθ. CIPAC 446
                  
                  
                     
                        (RS) 1-[2-(2,4-διχλωρο-φαινυλο)-πεντυλο]-1H-[1,2,4] τριαζόλιο
                     
                  
                  
                     ≥ 950 g/kg
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως μυκητοκτόνο σε θερμοκήπια.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία penconazole, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 26 Φεβρουαρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 στην προστασία των υπόγειων υδάτων, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά.
                              
                           Στους όρους έγκρισης πρέπει να περιλαμβάνονται μέτρα άμβλυνσης του κινδύνου, όπου χρειάζεται.
                     Τα ενδιαφερόμενα κράτη μέλη ζητούν την υποβολή περαιτέρω πληροφοριών σχετικά με την τύχη και τη συμπεριφορά του μεταβολίτη εδάφους U1. Διασφαλίζουν ότι ο κοινοποιών, κατόπιν αιτήματος του οποίου η ουσία penconazole καταχωρήθηκε στο παρόν παράρτημα, παρέχει τις εν λόγω πληροφορίες στην Επιτροπή το αργότερο ως τις 31 Δεκεμβρίου 2011.
                  
               
                     293
                  
                  
                     Tri-allate
                     Αριθ. CAS 2303-17-5
                     Αριθ. CIPAC 97
                  
                  
                     
                        διισοπροπυλο (θειοκαρβαμιδικό) S-2,3,3-τριχλωροαλλύλιο
                     
                  
                  
                     ≥ 940 g/kg
                     NDIPA (Νιτρωδο-διισοπροπυλαμίνη)
                     max. 0,02 mg/kg
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία tri-allate, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 26 Φεβρουαρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 στην ασφάλεια των χειριστών και να εξασφαλίζουν ότι οι όροι χρήσης προβλέπουν τη χρήση κατάλληλου εξοπλισμού ατομικής προστασίας,
                              
                           
                                 —
                              
                              
                                 στην έκθεση των καταναλωτών μέσω της διατροφής σε υπολείμματα της ουσίας tri-allate σε καλλιέργειες, καθώς και σε διαδοχικές καλλιέργειες και καλλιέργειες αμειψισποράς και σε ζωικά προϊόντα,
                              
                           
                                 —
                              
                              
                                 στην προστασία των υδρόβιων οργανισμών και των μη στοχευόμενων φυτών και να εξασφαλίζουν ότι οι όροι χορήγησης της έγκρισης περιλαμβάνουν, κατά περίπτωση, μέτρα άμβλυνσης του κινδύνου, όπως ζώνες προστασίας,
                              
                           
                                 —
                              
                              
                                 στο ενδεχόμενο μόλυνσης των υπόγειων υδάτων από τα προϊόντα αποικοδόμησης TCPSA, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά. Οι όροι χορήγησης της άδειας πρέπει να περιλαμβάνουν μέτρα άμβλυνσης του κινδύνου, όποτε ενδείκνυται.
                              
                           Τα οικεία κράτη μέλη εξασφαλίζουν ότι ο κοινοποιών υποβάλλει στην Επιτροπή:
                     
                                 —
                              
                              
                                 περαιτέρω πληροφορίες για την αξιολόγηση του πρωτογενούς φυτικού μεταβολισμού,
                              
                           
                                 —
                              
                              
                                 περαιτέρω πληροφορίες για την τύχη και τη συμπεριφορά του μεταβολίτη εδάφους διισοπρoπυλαμίνη,
                              
                           
                                 —
                              
                              
                                 περαιτέρω πληροφορίες σχετικά με την πιθανότητα βιομεγέθυνσης στην τροφική αλυσίδα των υδρόβιων οργανισμών,
                              
                           
                                 —
                              
                              
                                 πληροφορίες για την περαιτέρω αντιμετώπιση του κινδύνου για τα ιχθυοφάγα θηλαστικά και τον μακροπρόθεσμο κίνδυνο για τους γεωσκώληκες.
                              
                           Εξασφαλίζουν ότι ο κοινοποιών υποβάλλει τις πληροφορίες αυτές στην Επιτροπή έως την 31 Δεκεμβρίου 2011.
                  
               
                     294
                  
                  
                     Triflusulfuron
                     Αριθ. CAS 126535-15-7
                     Αριθ. CIPAC 731
                  
                  
                     
                        2-[4-διμεθυλαμινο-6-(2,2,2-τριφθοροαιθοξυ)-1,3,5-τριαζιν-2-υλκαρβαμοϋλοσουλφαμοϋλο]-m-τολοϊκό οξύ
                     
                  
                  
                     ≥ 960 g/kg
                     N,N-διμεθυλο-6-(2,2,2-τριφθοροαιθοξυ)-1,3,5-τριαζινο-2,4-διαμίνη
                     6 g/kg κατ’ ανώτατο όριο
                  
                  
                     1 Ιανουαρίου 2010
                  
                  
                     31 Δεκεμβρίου 2019
                  
                  
                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο σε ζαχαρότευτλα και κτηνοτροφικά τεύτλα έως 60 g/ha και μόνο κάθε τρία χρόνια στον ίδιο αγρό. Τα φυλλώματα των καλλιεργειών απαγορεύεται να χρησιμοποιούνται ως ζωοτροφή.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία triflusulfuron, και ιδίως τα προσαρτήματα I και II αυτής, όπως οριστικοποιήθηκαν από τη μόνιμη επιτροπή για την τροφική αλυσίδα και την υγεία των ζώων στις 26 Φεβρουαρίου 2009.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή:
                     
                                 —
                              
                              
                                 στην έκθεση των καταναλωτών μέσω της διατροφής σε υπολείμματα των μεταβολιτών IN-M7222 και IN-E7710 σε διαδοχικές καλλιέργειες και καλλιέργειες αμειψισποράς και σε ζωικά προϊόντα,
                              
                           
                                 —
                              
                              
                                 στην προστασία των υδρόβιων οργανισμών και των υδρόβιων φυτών από τον κίνδυνο που οφείλεται στην ουσία triflusulfuron και στο μεταβολίτη IN-66036 και να εξασφαλίζουν ότι οι όροι χορήγησης της έγκρισης περιλαμβάνουν, κατά περίπτωση, μέτρα άμβλυνσης του κινδύνου, όπως ζώνες προστασίας,
                              
                           
                                 —
                              
                              
                                 στο ενδεχόμενο μόλυνσης των υπόγειων υδάτων από τα προϊόντα αποικοδόμησης IN-M7222 και IN-W6725, όταν η δραστική ουσία χρησιμοποιείται σε περιοχές με ευαίσθητα εδαφικά ή/και κλιματικά χαρακτηριστικά. Οι όροι χορήγησης της άδειας πρέπει να περιλαμβάνουν μέτρα άμβλυνσης του κινδύνου, όποτε ενδείκνυται.
                              
                           Εάν η ουσία triflusulfuron έχει καταταχθεί ως καρκινογόνος στην κατηγορία 3 σύμφωνα με το σημείο 4.2.1. του παραρτήματος VI της οδηγίας 67/548/ΕΟΚ, τα ενδιαφερόμενα κράτη μέλη απαιτούν την υποβολή περαιτέρω πληροφοριών σχετικά με τη σημασία των μεταβολιτών IN-M7222, IN-D8526 και IN-E7710 όσον αφορά τον καρκίνο. Εξασφαλίζουν ότι ο κοινοποιών παρέχει τις πληροφορίες αυτές στην Επιτροπή εντός έξι μηνών από την κοινοποίηση αυτής της απόφασης για την κατάταξη της συγκεκριμένης ουσίας.»
                  
               
      
         (1)  Περισσότερες λεπτομέρειες σχετικά με την ταυτότητα και τις προδιαγραφές της δραστικής ουσίας παρέχονται στην έκθεση ανασκόπησης.